**Aiškinamasis raštas**

**Prie SAVIVALDYBĖS tarybos SPRENDIMO PROJEKTO „DĖL PRITARIMO projektŲ įgyvendinimui pagal Klimato kaitos programos lėšų naudojimo 2021 m. sąmatą detalizuojančio plano PRIEMONĘ“**

1. **Sprendimo projekto esmė, tikslai ir uždaviniai**

Pritarti švietimo įstaigų: Simono Dacho progimnazijos; Gedminų progimnazijos; Smeltės progimnazijos; Vitės progimnazijos, lopšelio-darželio „Vyturėlis“ paraiškų teikimui pagal 2021 m. Aplinkos projektų valdymo agentūros paskelbtą kvietimą teikti paraiškas paramai gauti pagal Klimato kaitos programos lėšų naudojimo 2021 m. sąmatą detalizuojančio plano priemonę (1.2.1. punktas) ***„Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“*** , tolimesniam projektų įgyvendinimui bei jų finansavimui.

 Pritarus sprendimo projektui bus sudaryta galimybė pasinaudoti Klimato kaitos programos lėšomis, kai saulės elektrinių įrengimui ant pastatų stogų yra suteikiama ne mažesnė kaip 80 proc. subsidija.

1. **Projekto rengimo priežastys ir kuo remiantis parengtas sprendimo projektas**

Lietuvos Respublikos aplinkos ministro 2021 m. balandžio 21 d. įsakymu Nr. D1-237 „Dėl Klimato kaitos programos lėšų naudojimo 2021 m. sąmatą detalizuojančio plano patvirtinimo“, 1.2.1. punkte patvirtinta priemonė „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“, kurios įgyvendinimui skiriama 15 mln. Eurų Pareiškėjais gali būti Valstybės ar savivaldybių institucijų ir įstaigų, tradicinių religinių bendruomenių, religinių bendrijų ar centrų bei viešųjų įstaigų turto, kurių savininkė arba dalininkė yra valstybė, savivaldybė, tradicinės religinės bendruomenės, religinės bendrijos ar centrai, savininkai arba valdytojai. Šiai priemonei numatytas subsidijos dydis skaičiuotinas kaip 80 proc. investuotino kapitalo apimties. Klaipėdos miesto savivaldybės tarybai pritarus sprendimo projektui, 5 švietimo įstaigos teiktų paraišką dėl saulės elektrinės projektų įgyvendinimo bei finansavimo (subsidijos).

Klaipėdos miesto savivaldybės administracija atrinko 5 renovuotas švietimo įstaigas, kurių stogų būklės yra tinkamos saulės elektrinių įrangai statyti. Parenkant įstaigas atsižvelgta į didelį metinį elektros energijos suvartojimą, bei įstaigų pageidavimą dalyvauti projekte.

 **3. Kokių rezultatų laukiama**

 Tarybai pritarus sprendimo projektui, švietimo įstaigos: Simono Dacho progimnazija; Gedminų progimnazija; Smeltės progimnazija; Vitės progimnazija, lopšelis-darželis „Vyturėlis“ teiks paraiškas (savivaldybė yra nupirkusi visų įstaigų paraiškų parengimo paslaugą) finansavimui gauti dėl saulės elektrinės įrengimo pagal Lietuvos Respublikos aplinkos ministerijos aplinkos projektų valdymo agentūros paskelbtą kvietimą, pagal Klimato kaitos programos lėšų panaudojimo 2021 m. sąmatą detalizuojančio plano priemonę. Įgyvendinus projektus švietimo įstaigos taps gaminančiomis elektros energiją savo poreikiams, kas ateityje sudarys galimybę taupyti savivaldybės biudžeto lėšas bei mažinti šiltnamio efektą sukeliančių dujų kiekį.

 **4. Sprendimo projekto rengimo metu gauti specialistų vertinimai**

 Sprendimo projektui pastabų negauta.

 **5. Išlaidų sąmatos, skaičiavimai, reikalingi pagrindimai ir paaiškinimai**

|  |  |  |  |  |
| --- | --- | --- | --- | --- |
| **Eil. Nr.** | **Įstaigos pavadinimas** | **Saulės elektrinės galia****KW** | **Elektrinės su projektavimu planuojama kaina (su PVM)** | **Saulės elektrinės atsipirkimas metais, pasinaudojus APVA subsidija (~80 proc.)**  |
| 1. | Lopšelis-darželis "Vyturėlis" | 48,87 | 46 426,50 | 2-3 metai |
| 2. | Gedminų progimnazija | 66,75 | 63 412,50 | 2-3 metai |
| 3. | Simono Dacho progimnazija | 78 | 74 100 | 2-3 metai |
| 4. | Vitės progimnazija | 60 | 57 000,00 | 2-3 metai |
| 5. | ,,Smeltės" progimnazija | 60,75 | 57 712,50 | 2-3 metai |

 6. Lėšų poreikis sprendimo įgyvendinimui

 Viso 5 švietimo įstaigų elektrinių kaina (įskaitant projektavimą) – 298 651,5 Eur, preliminari savivaldybės biudžeto lėšų dalis ne mažesnė kaip 80 proc. šios sumos, kas sudaro – 59 730,3 Eur. Šios lėšos būtų reikalingos 2021 m.

 **7. Galimos teigiamos ar neigiamos sprendimo priėmimo pasekmės.**

Neigiamos pasekmės – neatrinkta paraiška. Paraiškos priimamos iki pakaks lėšų skirtų priemonei, bet ne ilgiau kaip iki 2021 m. gruodžio 31 d. Pasibaigus priemonei skirtoms lėšoms kvietimas stabdomas.

 Teigiamos pasekmės - įsirengus saulės elektrinę būtų sudarytos sąlygos elektrą gaminti savarankiškai, ženkliai sumažinant išlaidas už suvartotą elektros energiją, bei prisidėti prie aplinkos taršos mažinimo (sumažinant išmetamų šiltnamio efektą sukeliančių dujų kiekį).

|  |  |  |  |  |  |
| --- | --- | --- | --- | --- | --- |
| **Eil. Nr.** | **Įstaigos pavadinimas** | **Suvartotas kWH kiekis per metus (2020)** | **Per 2020 sumokėta suma su PVM** | **Saulės elektrinės galia****KW** | **Kokį kiekį pasigamintų patys** **Proc.** |
| 1. | Lopšelis-darželis "Vyturėlis" | 50186 | 7513,48 | 48,87 | 94-100  |
| 2. | Gedminų progimnazija | 67815 | 11292,95 | 66,75 | 97-100  |
| 3. | Simono Dacho progimnazija | 78122 | 12566,35 | 78 | 94-100 |
| 4. | Vitės progimnazija | 59274 | 8098,44 | 60 | 93-100 |
| 5. | ,,Smeltės" progimnazija | 61807 | 11504,21 | 60,75 | 94-100 |

 **PRIDEDAMA.**

1. Lietuvos Respublikos aplinkos ministro įsakymas „Dėl Klimato kaitos programos lėšų naudojimo 2021 m. sąmatos detalizuojančio plano patvirtinimo“, 15 lapų;

 2. Protokolas, dėl švietimo įstaigų atrankos dalyvaujant projekte saulės elektrinių įrengimui ant pastatų stogų, 1 lapas.

Vyr. patarėja Inga Kubilienė